**“Ropažu novada čempionāts Ziemas minifutbolā 2024”**

**NOLIKUMS**

**Mērķis un uzdevumi.**

1. Popularizēt Minifutbola sporta veidu Ropažu novadā.

2. Noskaidrot Ropažu novada minifutbola turnīra “Ropažu novada čempionāts 2024” uzvarētāju komandas.

**Sacensību norise un vieta.**

**Laiks: 2024.gada 21.februāris - 20.marts.**

**Vieta:** Ropažu novads, Garkalnes pagasta **Upesciema stadiona (minifutbola laukumā), Skolas iela 14.**

Komandu pārstāvju sapulce **2024. gada 19. februārī plkst. 19:00** (iesniedzot pieteikumu oriģinālu ar dalībnieku dzimšanas datiem un parakstiem) Upesciema stadionā (Skolas ielā 14).

Spēļu sākums **pirmdienās/trešdienās plkst. 19:30** (atbilstoši sastādītajam spēļu kalendāram un izlozei).

**Sacensību vadība.**

Sacensības organizē un vada Garkalnes sporta centrs.

Sacensību atbildīgās personas: galvenais tiesnesis – Jānis Avots (29128383) un GSC vadītājs – Juris Silovs (29122363).

Par turnīra komandu sastāvu pieteikumiem atbild turnīra galvenais tiesnesis.

Par turnīra norisi, soda sankcijām, lēmumu pieņemšanu un laukuma tiesnešu nozīmēšanu vadīt spēles atbild turnīra galvenais tiesnesis.

**Sacensību dalībnieki.**

1. Sacensībās var piedalīties spēlētāji, kas ir sasnieguši 16 gadu vecumu.
2. Spēlētājam kurš nav sasniedzis 18 gadu vecumu, nepieciešama vecāku vai aizbildņa atļauja piedalīties sacensībās. (2.pielikums)
3. Sacensībās nevar piedalīties spēlētāji, kas ir pieteikti Virslīgas, Virslīgas dublieru, Pirmās līgas vai otrās līgas komandās.

**Pieteikumi.**

Sacensībām var pieteikties līdz **16.februārim**, sūtot pieteikumus uz e–pasta adresi- evija.krallisa@ropazi.lv

**Sacensību norise.**

1. Komanda var pieteikt līdz 10 dalībniekiem. Spēle norisinās 6 pret 6 (5 laukuma spēlētāji un vārtsargs). Lai uzsāktu spēli, uz laukuma ir jābūt vismaz 6 spēlētājiem (5 laukuma spēlētāji un vārtsargs) no komandas.

2. Spēles ilgums 2x10 min.

3. Spēles notiek pie jebkuriem laika apstākļiem (sniegs, lietus u.t.t).

4. Dalībnieki ir komandu pieteikumos minētie spēlētāji, kuri apņemas pildīt šī nolikuma prasības.

5. Komandu pārstāvjiem jānodrošina savu komandu visu dalībnieku iepazīstināšanu ar šī turnīra nolikumu.

6. Sacensību dalībniekiem pusstundu pirms sacensību sākuma jāiesniedz rakstisks pieteikums (pielikumā). Nepilnīgi aizpildīti, nesalasāmi, neparakstīti pieteikumi netiek reģistrēti.

**Sacensību kārtība un izspēles sistēma.**

Izspēļu kārtība tiks noteikta komandu pārstāvju sanāksmes dienā, atkarībā no pieteikto komandu skaita.

**Sacensību noteikumi.**

1. Spēles notiek atbilstoši spēkā esošajiem FIFA apstiprinātajiem minifutbola noteikumiem un galvenā tiesneša norādījumiem.

2. Laukuma tiesnešu lēmumi spēles laikā ir galīgi un neapstrīdami.

3. Pēc visu komandu pieteikšanās turnīra galvenais tiesnesis pieņem lēmumu par turnīra norises shēmu un spēļu grafiku.

4. Uz katru spēli, katrā komandā ir jābūt ne mazāk kā 6 spēlētāji ieskaitot vārtsargu.

5. Katrai komandai ir jānodrošina savus spēlētājus ar maksimāli vienāda tipa un krāsas sporta apģērbu.

**Disciplinārās sankcijas.**

Ja tiek konstatēti pārkāpumi – pirmā reizē – aizrādījums; otrā – komandas diskvalifikācija no sacensībām.

**Apbalvošana.**

1.– 3.vietu ieguvēju komandas saņem kausus un dalībnieki medaļas. Paredzētas arī individuālās balvas.

**Dažādi.**

Sacensību dalībnieki ir atbildīgi par savu veselības stāvokli. Sacensību organizatori neuzņemas atbildību par nelaimes gadījumiem turnīra norises laikā.

Visus jautājumus, kas nav paredzēti šajā Nolikumā, dalībnieki un organizatori risina, savstarpēji vienojoties. Visus radušos konfliktus izskata un galējo lēmumu pieņem sacensību galvenais tiesnesis un Garkalnes sporta centra vadītājs.

Sacensību rīkotāji nodrošina pirmās palīdzības pieejamību, sabiedriskās kārtības, higiēnas, ugunsdrošības, un citu drošības noteikumu un normatīvo aktu ievērošanu un ir atbildīgi par to.

**1.pielikums**

**“Ropažu novada čempionāts Ziemas minifutbolā 2024”**

**Pieteikums**

**Komandas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| Nr. | Vārds | Uzvārds | Dz. gads | Paraksts par veselības stāvokļa apliecinājumu |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

Komandas kapteinis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas atbildīgā persona:\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

**Garkalnes sporta centra**

**Vadītājam Jurim Silovam**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vecāka vārds un uzvārds)

APLIECINĀJUMS.

Ar šo apliecinu, ka es, kā sava bērna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, likumiskais pārstāvis piekrītu tam, ka viņš tiek pieteikts “Ropažu novada čempionāts Ziemas minifutbolā 2024” sacensībās, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ komandas sastāvā.

Datums:\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_